**Dopravný podnik Bratislava, akciová spoločnosť**

ako Objednávateľ

a

 **[doplniť]**

ako Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O DIELO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO RÁMCOVÁ ZMLUVA O DIELO (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva – CTO, kontaktná osoba pre technické veci: Ing. Svetozár Buc, telefón: +421 (0)2 5950 3451, e-mail: buc.svetozar@dpb.sk, kontaktná osoba pre zmluvné veci: JUDr. Zuzana Krajčovičová, telefón: +421 (0)2 5950 1595, e-mail: krajcovicova.zuzana@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť]., číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť, kontaktná osoba pre technické veci: [doplniť], telefón: +421 [doplniť], e-mail: [doplniť], kontaktná osoba pre zmluvné veci: [doplniť], telefón: +421 [doplniť], e-mail: [doplniť] (ďalej len „**Zhotoviteľ**”) na druhej strane.

**Vzhľadom k tomu, že:**

1. Objednávateľ má záujem o vykonanie diela – opravu havarovaných trolejbusov Škoda 31Tr, ev. č. 6820 a 6860, za účelom čoho realizoval zákazku označenú interným číslom CP 56/2021 podľa internej smernice ER 97/2016 o obstarávaní v podmienkach DPB, a.s. na predmet zákazky „**Oprava havarovaných trolejbusov Škoda 31Tr, ev. č. 6820 a 6860**“;
2. Zhotoviteľ sa stal úspešným uchádzačom zákazky realizovanej Objednávateľom pod interným číslom CP 56/2021
na predmet zákazky „**Oprava havarovaných trolejbusov Škoda 31Tr, ev. č. 6820 a 6860**“; a
3. Zmluvné strany majú záujem upraviť si vzájomné práva a povinnosti súvisiace s vykonaním diela;

**DOHODLO sa nasledovné**:

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Cena za Dielo** znamená odplatu za vykonanie Diela v celkovej výške **[doplniť]** **EUR (slovom: [doplniť]**  **eur) bez DPH**, pričom čiastkové ceny za opravu jednotlivých trolejbusov sú uvedené v Prílohe 1 Zmluvy;
3. **Dielo** znamená vykonanie opravy 2 (dvoch) havarovaných trolejbusov Škoda 31Tr, ev. č. 6820 a 6860, v rozsahu podľa Prílohy 1 Zmluvy; Dielom sa na účely Zmluvy rozumie aj jeho jednotlivá časť, pokiaľ zo znenia Zmluvy nie je zrejmé, že sa týmto označením myslí iba Dielo ako celok;
4. **Miesto plnenia** znamená areál Objednávateľa, Vajnorská 124, Bratislava;
5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Preberací protokol** znamená protokol o odovzdaní a prevzatí Diela za podmienok špecifikovaných
v článku 3 Zmluvy a podpísaný oprávnenými zástupcami Zmluvných strán;
9. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom
a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
10. **Zmluvná strana** znamená Objednávateľ a/alebo Zhotoviteľ; a
11. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len
		s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
12. **Predmet Zmluvy**
13. Predmetom Zmluvy je záväzok:
14. Zhotoviteľa vykonať pre Objednávateľa Dielo; a
15. Objednávateľa zaplatiť Zhotoviteľovi Cenu za Dielo;

a to za podmienok stanovených Zmluvou.

1. Dielo bude vykonané na základe 2 (dvoch) písomných objednávok, ktoré budú vystavené podľa potreby Objednávateľa a ku každej z nich bude vystavená faktúra, podľa článku 6 Zmluvy. Objednávky budú podkladom pre fakturáciu podľa článku 6 Zmluvy. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Zhotoviteľa uvedenej v záhlaví Zmluvy. Doručením objednávky Zhotoviteľovi sa objednávka považuje za potvrdenú Zhotoviteľom.
2. **podmienky VYHOTOVEnia A ODOVZDANIA DIELA**
	1. Zhotoviteľ sa zaväzuje vykonať opravu a riadne odovzdať Dielo najneskôr do **70 (sedemdesiat)** **pracovných dní** odo dňa pristavenia príslušného trolejbusu k oprave na Miesto plnenia a doručenia objednávky podľa článku 2 bod 2.2 Zmluvy, pokiaľ sa Zmluvné strany nedohodnú inak.
	2. Zhotoviteľ sa zaväzuje vykonať Dielo pre Objednávateľa na svoje náklady a na vlastné nebezpečenstvo,
	za podmienok dohodnutých v Zmluve, samostatne a na požadovanej odbornej úrovni.
	3. Zhotoviteľ je povinný Dielo vykonať a odovzdať v rozsahu a kvalite podľa Zmluvy a v termíne podľa objednávky.
	4. Odovzdanie Diela do opravy a z opravy sa uskutoční v Mieste plnenia, za prítomnosti zodpovednej osoby Objednávateľa a Zhotoviteľa. Odovzdanie Diela z opravy sa uskutoční po jeho riadnom vykonaní v termíne podľa tohto článku bod 3.1 Zmluvy. Zhotoviteľ vyzve Objednávateľa v lehote najneskôr do 1 (jedného) mesiaca odo dňa: (i) účinnosti Zmluvy alebo (ii) odovzdania trolejbusu Škoda 31Tr, ev. č. [doplniť]z opravy na pristavenie trolejbusu do opravy. Zhotoviteľ vyzve Objednávateľa na prevzatie Diela najmenej 15 (pätnásť) Pracovných dní pred plánovaným odovzdaním.
	5. Pri odovzdaní trolejbusu do opravy bude spísaný Preberací protokol, na ktorom budú uvedené vady, ktoré sa netýkajú Diela a ktoré Zhotoviteľ nie je povinný odstrániť. O prevzatí Diela, resp. jeho časti bude spísaný Preberací protokol. V prípade, že Dielo vykazuje vady, ktoré bránia jeho riadnemu užívaniu, Objednávateľ nie je povinný Dielo prevziať až do odstránenia vád Diela. V prípade, že Dielo vykazuje drobné vady, ktoré nebránia jeho riadnemu užívaniu, Objednávateľ Dielo prevezme. Súpis drobných vád Diela bude zaznamenaný v Preberacom protokole s uvedením termínu ich odstránenia.
	6. Preberací protokol bude vyhotovený v 2 (dvoch) vyhotoveniach. Zmluvné strany sa dohodli na jeho nasledovných náležitostiach:
		1. identifikácia Objednávateľa (obchodné meno, sídlo, IČO);
		2. identifikácia Zhotoviteľa (obchodné meno, sídlo, IČO);
		3. označenie Zmluvy, ku ktorej sa Preberací protokol viaže (názov Zmluvy, dátum uzatvorenia Zmluvy);
		4. označenie prípadných vád Diela;
		5. určenie lehoty na odstránenie prípadných vád Diela;
		6. meno a priezvisko odovzdávajúcej osoby za Zhotoviteľa a preberajúcej osoby za Objednávateľa;
		7. dátum a miesto odovzdania a prevzatia Diela; a
		8. podpisy odovzdávajúcej osoby za Zhotoviteľa a preberajúcej osoby za Objednávateľa.
	7. Zhotoviteľ je povinný odstrániť bez zbytočného odkladu všetky zistené vady Diela, ktoré Objednávateľ zistil
	po preberacom konaní. Vady Diela uvedené v Preberacom protokole sa považujú za odstránené podpisom protokolu o odstránení vád Diela zistených pri odovzdávaní Diela.
	8. Vlastníctvo k Dielu prechádza na Objednávateľa dňom prevzatia Diela bez vád Objednávateľom.
3. **PRÁVA A POVINNOSTI ZHOTOVITEĽA**
4. Zhotoviteľ sa zaväzuje, že bude vykonávať Dielo v súlade s osobitnými predpismi, technickými normami platnými v Slovenskej republike a inými predpismi upravujúcimi vzťahy týkajúce sa predmetu Zmluvy, platnými slovenskými a medzinárodnými technickými normami a dojednaniami Zmluvy.
5. Zhotoviteľ sa zaväzuje postupovať pri plnení predmetu Zmluvy s odbornou starostlivosťou a vykonávať Dielo podľa svojich najlepších schopností a v súlade s podmienkami Zmluvy. Zhotoviteľ sa zaväzuje vykonávať
Dielo vo vlastnom mene a na vlastnú zodpovednosť, pričom pri plnení Zmluvy je povinný postupovať v súlade
so záujmami Objednávateľa, ktoré sú mu známe alebo ktoré je povinný poznať pri zachovaní odbornej starostlivosti. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy.
6. Zhotoviteľ sa zaväzuje strpieť výkon kontroly Objednávateľa v priebehu opravy súvisiacej s vykonávaním Diela, a to oprávnenými zástupcami Objednávateľa a poskytnúť im všetku potrebnú súčinnosť za účelom obhliadky a kontroly priebehu servisných prác. Zhotoviteľ je povinný bez zbytočného odkladu informovať Objednávateľa o všetkých okolnostiach dôležitých pre záujmy Objednávateľa, ktoré Zhotoviteľ pozná alebo mal by poznať. Zhotoviteľ sa zaväzuje bezodplatne a bezodkladne odstrániť chyby a nedostatky Diela zistené pri kontrole Diela Objednávateľom.
7. Zhotoviteľ je povinný bezodkladne písomne informovať Objednávateľa o začatí a ukončení akéhokoľvek súdneho, exekučného, konkurzného alebo správneho konania voči Zhotoviteľovi, o vstupe Zhotoviteľa do likvidácie a jej ukončení, o vzniku a zániku okolností vylučujúcich zodpovednosť, o všetkých zisteniach oprávnených osôb, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na realizáciu Zmluvy.

1. Zhotoviteľ je povinný Dielo vykonať a odovzdať Objednávateľovi v súlade s osobitnými predpismi vzťahujúcimi sa na predmet Zmluvy a v požadovanom rozsahu a kvalite podľa Zmluvy.
2. **PRÁVA A POVINNOSTI OBJEDNÁVATEĽA**
3. Objednávateľ je povinný prezrieť Dielo v rámci preberacieho konania v zmysle článku 3 Zmluvy. V prípade, že Dielo vykazuje vady, ktoré bránia jeho riadnemu užívaniu, Objednávateľ nie je povinný Dielo prevziať až do odstránenia vád Diela. V prípade, že Dielo vykazuje drobné vady, ktoré nebránia jeho riadnemu užívaniu, Objednávateľ Dielo prevezme. Zmluvné strany sa dohodli, že zhotovené Dielo má vady, ak nezodpovedá požadovanej kvalite alebo nezodpovedá požadovanému rozsahu.
4. Objednávateľ je povinný zaplatiť Zhotoviteľovi Cenu za Dielo v súlade s podmienkami v zmysle v článku
6 Zmluvy.
5. **Cena a PLATOBNÉ PODMIENKY**
6. Cena za Dielo je stanovená na základe vzájomne odsúhlaseného rozpočtu podľa Prílohy 1 Zmluvy. Cena za Dielo je konečná a možno ju meniť len na základe písomnej dohody Zmluvných strán. Pri dani z pridanej hodnoty sa bude postupovať podľa osobitných predpisov.
7. Ak v priebehu opravy vyjdú najavo skutočnosti, vrátane navýšenia cien náhradných dielov, ktoré neboli Zhotoviteľovi známe v čase ohliadky, a ktoré vo svojom dôsledku povedú k navýšeniu Ceny za dielo, alebo k posunu termínu dokončenia Diela, je Zhotoviteľ povinný Objednávateľa na túto skutočnosť upozorniť. V rámci tohto upozornenia Zhotoviteľ navrhne ďalší postup realizácie opravy a predloží aktualizovaný návrh Ceny za dielo a nový predpokladaný termín dokončenia opravy. V prípade, že do 5 (piatich) Pracovných dní od odoslania upozornenia podľa predchádzajúcej vety Zhotoviteľ nedostane stanovisko Objednávateľa, má sa za to, že s návrhom súhlasí. V prípade, že v tejto lehote Objednávateľ návrh odmietne, je Zhotoviteľ povinný opravovaný trolejbus odovzdať bez zbytočného odkladu späť Objednávateľovi. V tejto lehote pre vyjadrenie Objednávateľa je Zhotoviteľ oprávnený práce prerušiť, resp. vykonávať len práce a dodávky ktoré neznesú odklad, alebo sú potrebné na predchádzanie vzniku škôd. Zhotoviteľ má v takom prípade nárok na náhradu za náklady a dodávky skutočne vykonané do doby odovzdania trolejbusu späť Objednávateľovi.
8. Objednávateľ sa zaväzuje uhradiť Zhotoviteľovi Cenu za Dielo na základe faktúry vystavenej po riadnom dokončení a odovzdaní Diela podľa článku 3 bod 3.5 Zmluvy. Zhotoviteľ vystaví Objednávateľovi faktúru za jednotlivý trolejbus a doručí ju Objednávateľovi najneskôr do 14 (štrnástich) Pracovných dní odo dňa podpisu Preberacieho protokolu.
9. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je zmluva evidovaná Objednávateľom a k faktúre bude pripojená objednávka a Preberací protokol. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
10. Cena za Dielo je splatná do **60 (šesťdesiat)** **dní** odo dňa doručenia faktúry. Ak deň splatnosti Ceny za Dielo pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
11. Cena za Dielo sa považuje za zaplatenú dňom odpísania fakturovanej sumy vo výške Ceny za Dielo z účtu Objednávateľa na účet Zhotoviteľa uvedený v záhlaví Zmluvy.
12. **VYHLÁSENIA A ZÁRUKY**
13. Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom:
14. osoba konajúca za Zhotoviteľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
15. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na zhotovenie Diela, a riadne plní všetky povinnosti, porušenie ktorých by mohlo viesť k jeho zrušeniu;
16. je zapísaný v Registri partnerov verejného sektora, pokiaľ sa na neho takáto povinnosť vzťahuje;
17. uzatvorenie alebo plnenie Zmluvy Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
18. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu, resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
19. Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku, v bode 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
20. Pokiaľ sa preukáže, že ktorékoľvek z vyhlásení Zhotoviteľa uvedených v tomto článku bode 7.1 Zmluvy nebolo
v čase uzatvorenia Zmluvy pravdivým alebo v čase nasledujúcom po uzatvorení Zmluvy prestalo byť pravdivým
v dôsledku konania Zhotoviteľa, zaväzuje sa Zhotoviteľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
21. Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:
22. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
23. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
24. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Diela, a riadne plní všetky povinnosti, porušenie ktorých by mohlo viesť k jeho zrušeniu.
25. **ZODPOVEDNOSŤ ZA VADY DIELA, ZÁRUKA A ZÁRUČNÁ DOBA**
	1. Zhotoviteľ poskytuje Objednávateľovi záruku na Dielo v trvaní **12 (dvanásť) mesiacov na nové diely** a v trvaní **6 (šesť) mesiacov na servisné práce**, pričom záručná doba na Dielo začína plynúť odo dňa riadneho odovzdania a prevzatia Diela bez vád. Záručná doba sa predlžuje o dobu odo dňa uplatnenia zodpovednosti za vady Diela až po deň ich odstránenia.
	2. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté podľa Zmluvy, zodpovedajúce právnym a technickým normám a príslušným osobitným predpisom, že zhotovené Dielo bude bez vád, ktoré by rušili alebo znižovali hodnotu alebo schopnosť jeho používania k určeným alebo bežným účelom.
	3. Zhotoviteľ zodpovedá za všetky vady Diela, či už skryté alebo zjavné, ktoré má Dielo v čase jeho odovzdania Objednávateľovi, a to bez ohľadu na skutočnosť, kedy sa tieto vady Diela prejavili.
	4. Zhotoviteľ nezodpovedá za vady Diela spôsobené dodržaním nevhodných pokynov zo strany Objednávateľa, ak
	na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní
	aj napriek tomu trval.
	5. Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby. Zhotoviteľ začne s odstraňovaním vád v lehote najneskôr do 5 (piatich) Pracovných dní od doručenia písomného oznámenia o vadách. Na odstránenie vád môže Zhotoviteľ využiť svoj autorizovaný servis. O začatí odstraňovania vád Zhotoviteľ informuje Objednávateľa. Zhotoviteľ sa zaväzuje vyriešiť reklamáciu (vrátane odstránenia vád) do 14 (štrnástich) Pracovných dní odo dňa jej uplatnenia, ak nebude dohodnuté medzi Zmluvnými stranami inak. Zmluvné strany sa dohodli, že v prípade uznanej reklamácie znáša náklady na odstránenie vady Diela Zhotoviteľ.
	6. Pokiaľ Zhotoviteľ nesplní svoju povinnosť odstrániť vady Diela v lehote stanovenej podľa tohto článku bodu
	8.5 Zmluvy, je Objednávateľ oprávnený tieto vady Diela odstrániť sám alebo pomocou tretej osoby a Zhotoviteľ je povinný uhradiť všetky náklady vynaložené na odstránenie vád Diela. Takýmto postupom Objednávateľa alebo inej oprávnenej osoby nie je dotknutá záruka za akosť poskytnutá Zhotoviteľom.
	7. V prípade sporu o zodpovednosť za vady Diela je Zhotoviteľ povinný reklamovanú vadu odstrániť v termíne podľa tohto článku bod 8.5 Zmluvy na vlastné náklady. Úhradu nákladov spojených s odstránením vady bude po ukončení sporového konania znášať Zmluvná strana, ktorá bola v spore neúspešná.
	8. Zodpovednosť za vady Diela sa ďalej spravuje príslušnými ustanoveniami Obchodného zákonníka.
26. **SANKCIE**
	1. Zmluvné strany sa dohodli, že Objednávateľ je oprávnený uplatňovať si zmluvnú pokutu vo výške 50,- EUR (slovom: päťdesiat eur) za každý deň omeškania, ak je Zhotoviteľ v omeškaní s termínom vykonania Diela podľa článku 3 bod 3.1 Zmluvy. Tým nie je dotknuté právo Objednávateľa na náhradu škody.
	2. Zmluvné strany sa dohodli, že Zhotoviteľ je oprávnený uplatňovať si úrok z omeškania vo výške 0,022 % z fakturovanej sumy za každý deň omeškania, ak je Objednávateľ v omeškaní s úhradou Ceny za Dielo.
	3. V prípade omeškania Zhotoviteľa s odstraňovaním vád Diela v záručnej dobe podľa článku 8 bod 8.5 Zmluvy, Objednávateľ je oprávnený uplatňovať si zmluvnú pokutu vo výške 50,- EUR (slovom: päťdesiat eur) za každý začatý deň omeškania. Uplatnením zmluvnej pokuty nie je dotknuté právo Objednávateľa na náhradu škody.
	4. Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bod 9.1,
	a 9.3 Zmluvy najneskôr do 10 (desiatich) Pracovných dní odo dňa doručenia výzvy na uhradenie zmluvnej pokuty Zhotoviteľovi. Objednávateľ sa zaväzuje zaplatiť Zhotoviteľovi úrok z omeškania podľa tohto článku bod 9.2 Zmluvy najneskôr do 10 (desiatich) Pracovných dní odo dňa doručenia výzvy na uhradenie úroku z omeškania Objednávateľovi. Zmluvné strany považujú takéto určenie zmluvnej pokuty za primerané a dostatočne určité.
	5. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
27. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
28. v deň doručenia zásielky, ak bola zásielka doručená osobne alebo kuriérnou službou; alebo
29. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
30. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
31. **TRVANIE A ZÁNIK ZMLUVY**
	1. Zmluva sa uzatvára na dobu určitú, a to **na 12 mesiacov odo dňa účinnosti Zmluvy.**
	2. Zmluvné strany môžu Zmluvu ukončiť aj skôr ako je uvedené v tomto článku bod 11.1 Zmluvy, a to písomným odstúpením od Zmluvy za podmienok dohodnutých v Zmluve, výpoveďou alebo písomnou dohodou Zmluvných strán.
	3. Odstúpiť od Zmluvy možno pri podstatnom porušení zmluvného záväzku a v ostatných prípadoch uvedených
	v Zmluve alebo v Obchodnom zákonníku. Za podstatné porušenie Zmluvy Objednávateľ považuje prípady, ak Zhotoviteľ:
32. nedodrží termín podľa článku 3 bod 3.1 prvá veta Zmluvy, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
33. zhotovuje Dielo postupmi a metódami, ktoré sú v rozpore so Zmluvou alebo s príslušnými osobitnými predpismi, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
34. pri vykonávaní Diela nepostupuje s odbornou starostlivosťou;
35. niektoré z vyhlásení Zhotoviteľa podľa článku 7 bodu 7.1 Zmluvy sa ukáže ako nepravdivé; a/alebo
36. opakovane nevybaví reklamáciu v lehote dohodnutej v článku 8 bod 8.5 Zmluvy.
	1. Objednávateľ má taktiež právo odstúpiť od Zmluvy, ak Zhotoviteľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
	2. Odstúpenie od Zmluvy nadobudne účinnosť dňom doručenia písomného oznámenia Objednávateľa o odstúpení od Zmluvy Zhotoviteľovi.
	3. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	4. Zmluvu môže Objednávateľ vypovedať aj bez udania dôvodu zaslaním písomnej výpovede Zhotoviteľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi. Objednávky potvrdené Zhotoviteľom pred dátumom odoslania výpovede Zhotoviteľovi zostávajú platné a budú vybavené podľa Zmluvy
	5. Zmluvné strany sa dohodli, že Zmluva zaniká aj na základe písomnej dohody Zmluvných strán.
37. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvu možno meniť, dopĺňať ju alebo ju zrušiť len písomne, a to formou očíslovaných dodatkov podpísaných oboma Zmluvnými stranami.
	6. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	7. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
	Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	8. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	9. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Zhotoviteľ dostane 1 (jeden) jej rovnopisy.

Prílohy: Príloha 1: Špecifikácia Diela

PRÍLOHA 1

1. **ŠPECIFIKÁCIA DIELA**

Predmetom Zmluvy je oprava 2 (dvoch) havarovaných trolejbusov Škoda 31Tr, ev. č. 6860 a 6820 v nasledujúcom rozsahu:

1. **Oprava trolejbusu, ev. č. 6860 (VIN: TM9DTAJ6CFBSE3070):**

|  |  |  |
| --- | --- | --- |
| **Por.č.** | **Popis opravy** | **Cena v EUR bez DPH** |
| 1. | Demontáž bočných skiel | [doplniť] |
| 2. | Demontáž sedadiel zadnej lavice | [doplniť] |
| 3. | Demontáž vnútorného obloženia zadného panelu | [doplniť] |
| 4. | Demontáž navijakov | [doplniť] |
| 5. | Demontáž zadného veka | [doplniť] |
| 6. | Demontáž držiakov lán a zberačov | [doplniť] |
| 7. | Demontáž zadného nárazníka | [doplniť] |
| 8. | Demontáž ľavých bočných zadných dvierok schránky | [doplniť] |
| 9. | Demontáž elektro zadného panelu (panel informačného systému) | [doplniť] |
| 10. | Demontáž zadného panelu karosérie | [doplniť] |
| 11. | Oprava kostry a pomocného rámu | [doplniť] |
| 12. | Oprava strechy | [doplniť] |
| 13. | Montáž zadného panelu | [doplniť] |
| 14. | Oprava ľavej bočnej zadnej schránky | [doplniť] |
| 15.  | Oprava a montáž držiakov lán a zberačov | [doplniť] |
| 16. | Montáž veka zadného panelu | [doplniť] |
| 17. | Zasklenie zadnej časti vozidla | [doplniť] |
| 18. | Lakovanie zadnej časti vozidla | [doplniť] |
| 19. | Montáž vnútorného vybavenia vozidla | [doplniť] |
| 20. | Montáž sedadiel | [doplniť] |
| 21. | Kompletizácia dielov po lakovaní | [doplniť] |
| 22. | Montáž elektro zadného panelu (panel informačného systému) | [doplniť] |
|  **Celková cena v EUR bez DPH:** | [doplniť] |

|  |  |  |  |
| --- | --- | --- | --- |
| **Por.č.** | **Zoznam náhradných dielov a použitého materiálu** | **Počet** | **Cena v EUR bez DPH** |
| 1. | Dvere schránky | 1 | [doplniť] |
| 2. |  Zadný nárazník | 1 | [doplniť] |
| 3. | Smerové svetlo | 1 | [doplniť] |
| 4. | Brzdové svetlo + koncovla | 1 | [doplniť] |
| 5. | Cúvacie svetlo | 1 | [doplniť] |
| 6. | Hmlové svetlo | 1 | [doplniť] |
| 7. | Laminátové čelo | 1 | [doplniť] |
| 8. | Roh zadného čela | 1 | [doplniť] |
| 9. | Zváraný plech | 1 | [doplniť] |
| 10. | Dvere motora | 1 | [doplniť] |
| 11. | Ľavý záves | 1 | [doplniť] |
| 12. | Pravý záves | 1 | [doplniť] |
| 13. | Vzpera plynová | 3 | [doplniť] |
| 14. | Zadné sklo | 1 | [doplniť] |
| 15. | Horné obloženie | 1 | [doplniť] |
| 16. | Spodné obloženie-Plastoflex - Základná farba zelená S2003- Riedidlo Nitro- Riedidlo Akryl - Riedidlo plnič - Tužidlo Plnič BU15 - Tužidlo Akryl BU45 - Xylen – odmasťovač - Plnič - Akryl RAL 9003 - Em. Akryl Ral 3000 - Farba RAL 9005 - Konštrukčné lepidlo, Primer, odmasťovač - Tmel Polyesterový - Spotrebný materiál - Ostatný spotrebný a pomocný materiál  | 1Podľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potreby | [doplniť] |
|  | **Celková cena v EUR bez DPH:** |  |  |

|  |  |  |  |
| --- | --- | --- | --- |
| **Por.č.** | **Doprava trolejbusu do opravy a z opravy** | **Počet** | **Cena v EUR bez DPH** |
| 1. | Doprava do opravy | 1 | [doplniť] |
| 2. | Doprava z opravy | 1 | [doplniť] |
|  | **Celková cena v EUR bez DPH:** |  |  |

1. **Oprava trolejbusu, ev. č. 6820 (VIN: TM9DTAJ6CEASE3962):**

|  |  |  |
| --- | --- | --- |
| **Por.č.** | **Popis opravy** | **Cena v EUR bez DPH** |
| 1. | Demontáž haváriou poškodených dielov – odstrojenie vozidla | [doplniť] |
| 2. | Oprava opraviteľných dielov, podlahy a karosérie prednej časti vozidla | [doplniť] |
| 3. | Výmena poškodených dielov za nové | [doplniť] |
| 4. | Zasklenie prednej a bočnej časti vozidla | [doplniť] |
| 5. | Oprava a špárovanie prednej časti strechy | [doplniť] |
| 6. | Výmena zväzku káblov – podľa poškodenia | [doplniť] |
| 7. | Kompletizácia vozidla – vnútornej aj vonkajšej časti | [doplniť] |
| 8. | Odskúšanie funkčnosti | [doplniť] |
| 9. | Lakovacie práce | [doplniť] |
|  **Celková cena v EUR bez DPH:** | [doplniť] |

|  |  |  |  |
| --- | --- | --- | --- |
| **Por.č.** | **Zoznam náhradných dielov a použitého materiálu** | **Počet** | **Cena v EUR bez DPH** |
| 1. | Predný nárazník – komplet s držiakmi, príslušenstvo | 1 | [doplniť] |
| 2. | Predná maska | 1 | [doplniť] |
| 3. | Hlavné svetlo | 1 | [doplniť] |
| 4. | Svetlo pre denné svietenie | 1 | [doplniť] |
| 5. | Hmlové svetlo | 1 | [doplniť] |
| 6. | Čelné sklo | 1 | [doplniť] |
| 7. | Rám pod čelné sklo | 1 | [doplniť] |
| 8. | Ľavé bočné sklo – predné | 1 | [doplniť] |
| 9. | Ľavé bočné sklo – vodiča | 1 | [doplniť] |
| 10. | Rám pod bočné sklo | 1 | [doplniť] |
| 11. | Štít stieračov | 1 | [doplniť] |
| 12. | Spätné zrkadlo – komplet | 1 | [doplniť] |
| 13. | L stierač | 1 | [doplniť] |
| 14. | Lišta pre NB | 1 | [doplniť] |
| 15. | Čelný zvarenec | 1 | [doplniť] |
| 16. | Vnútorné obloženie (stĺpika, bočného krytu, spodného krytu) | 1 | [doplniť] |
| 17. | Zväzok káblov | 1 | [doplniť] |
| 18. | Kryt prístrojovej dosky * Plastoflex
* Základná farba
* Riedidlo Nitro
* Riedidlo Akryl
* Riedidlo plnič
* Tužidlo plnič
* Tužidlo Akryl BU45
* Xylen – odmasťovač
* Plnič
* Farba RAL 9005
* Konštrukčné lepidlo, Primer, odmasťovač
* Tmel Polyesterový
* Spotrebný materiál
* Ostatný spotrebný a pomocný materiál
 | 1Podľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potrebyPodľa potreby | [doplniť] |
|  | **Celková cena v EUR bez DPH:** |  | [doplniť] |

|  |  |  |  |
| --- | --- | --- | --- |
| **Por.č.** | **Doprava trolejbusu do opravy a z opravy** | **Počet** | **Cena v EUR bez DPH** |
| 1. | Doprava do opravy | 1 | [doplniť] |
| 2. | Doprava z opravy | 1 | [doplniť] |
|  | **Celková cena v EUR bez DPH:** |  |  |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Milan Donoval

Funkcia: podpredseda predstavenstva – CTO

V Žiline dňa \_\_\_\_\_\_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]